ก.ล.ต.ตั้งกรรมการตลาดหลักทรัพย์ฯ ใหม่ 3 ราย มีผล 2 ก.ย.นี้
ก.ล.ต. ตั้ง "จรัมพร โชติกเสถียร-อรนุช อภิศักดิ์ศิริกุล-เสรี นนทสูติ" นั่งกรรมการตลาดหลักทรัพย์ฯ มีผล 2 ก.ย.นี้
3 ส.ค. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า คณะกรรมการ ก.ล.ต. ในการประชุมครั้งที่ 8/61 เมื่อวันที่ 2 ส.ค.2561 ได้มีมติแต่งตั้ง นายจรัมพร โชติกเสถียร, นางอรนุช อภิศักดิ์ศิริกุล และนายเสรี นนทสูติ เป็นกรรมการตลาดหลักทรัพย์แห่งประเทศไทย (ตลท.) แทนกรรมการที่จะครบวาระการดำรงตำแหน่งในวันที่ 1 ก.ย.2561 จำนวน 3 คน คือ นางโชติกา สวนานนท์  นายสมชัย ไทยสงวนวรกุล  และนายสุภัค ศิวะรักษ์
โดยผู้ได้รับการแต่งตั้งใหม่จะมีวาระการดำรงตำแหน่ง 2 ปี ตั้งแต่วันที่ 2 กันยายน 2561 ถึงวันที่ 1 กันยายน 2563